Norvegiako Galeria Nazionala

Norvegiako Galeria Nazionala (norvegieraz: Nasjonalgalleriet) Oslon dagoen pinakoteka da. 2003tik, Nasjonalmuseet for kunst, arkitektur og design erakundearen partea da, eta erakunde honen eraikin bateratu eta berria, 2022an inauguratua, da pinakotekaren egoitza urte horretatik aurrwera. Nazioartean ezaguna da Edvard Munch margolari norvegiarra duen bildumari esker. Historia 1842an sortua, museoa Osloko Errege Jauregian egon zen 1882ra arte. Estilo historizistako adreiluzko eraikin xumea izan zen egoitza 2022 bitartean, hiriaren erdigunean kokatua, Heinrich Ernst eta Adolf Schirmerrek diseinatua. Bildumak Bildumak artearen historiako ia garai guztiak hartzen ditu, Antzinako Egiptotik hasi eta XXI. mendera arte. Bere interes nagusia pintura bada ere, altzariak, tapizak, eskulturak, marrazkiak eta grabatuak ere ikusgai daude. Azpimarratzekoa da Europa iparraldeko artisten presentzia, Norvegiako eremu geografikotik hurbil daudenak, batez ere margolari alemaniar, holandar eta danimarkarrak; baita abangoardia historikoetako bildumen zabaltasuna eta kalitatea ere. Azpimarratzekoa da baita ere Pizkunde eta Barrokoko lanak: Lucas Cranach Zaharra, Grekoa, Joos van Cleve, Van Dyck, Frans Snyders, José de Ribera, Jan van Goyen, Ferdinand Bol eta Salomon van Ruysdael. XIX. mendeko joerak ere errerpesentazio handia dute: Johan Christian Dahl, Caspar David Friedrich, Eugene Delacroix, Goya eta Gustave Courbet; Impresionismoak eta Postimpresionismoak ere presentzia dute museoan: Edouard Manet, Monet, Renoir, Cézanne, van Gogh, Edgar Degasen eskulturak. XX. mendeko artisten artean hauek daude: Edvard Munch (artistaren bilduma garrantzitsuenetarikoarekin), Picasso, Matisse edo Braque. Norvegiarren artean Harald Sohlberg eta Arne Ekeland daude. Erreferentziak Kanpo estekak (Norvegieraz [bokmål]):Galeriaren webgune ofiziala.